《新莽之篡孔光逢之诗以诛首恶非以责贤者》
明代·郭之奇

噫吁嘻，奸与佞之相蒙。假周礼而盗国，以居摄为周公。

白雉初从塞外，黄龙复上江中。九锡旋如安汉日，四十八万尽趋风。

独疑梅福依吴市，谁向逢萌问海东。吾历数西京之人物，曰汉骸骨唯龚唯邴，曰新大夫为歆为雄。

嗟汝师光，实同马宫。承家不孝，事汉不忠。篡舌既切，佞首全躬。

吾将正春秋之首恶，又何诛于盛陈莽德之群工。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。